Чичо Стоян
Към училището

chitanka.info

Ученичка вече

се записа Лалка,

а пък мен не щяха,

че била съм малка!

Днес кога ми каза:

— Сбогом, моя, сладка,

и тръгна в ръцете

с молив и тетрадка,

толкоз домъчня ми,

чак ми се доплака!

Що и мен не взеха

заедно със кака?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.